**Brisanje normativnih zapisa i COR polja u NSK10 bazi**

Na sastanku 22. 10. 2015. predstavnika normativne baze podataka autora i predmetnih odrednica (Ana Knežević Cerovski, Petra Pancirov, Ana Rubić, Mirjana Vujić), voditeljice Odjela obrade (Tanja Buzina) i redaktorice NSK baze i voditeljice Radne grupe MARC 21 (Elza Erdelji) dogovorena je procedura brisanja normativnih zapisa.

1. **BRISANJE NORMATIVNIH ZAPISA**

**a) Brisanje normativnih zapisa promjenom koda u polju LDR/5**

Kod „d“ u polju LDR/5 dodjeljuje se, kao i do sada, za duple zapise ili za one koji nisu povezani s NSK 01 ili ZAG 01.

Postupak brisanja normativnih zapisa kodom „d“

Obavijest da zapis treba obrisati kodom „d“ šalje se na Odsjek normativnog nadzora gdje se zapis provjerava u NSK01 i ZAG01 bazi i briše.

**b) Brisanje normativnih zapisa sa servera**

Normativni zapisi sa servera brišu se u slučajevima kada kod „d“ smeta pri izradi novoga zapisa i u slučajevima duplih zapisa.

Postupak brisanja normativnih zapisa sa servera

Obavijest da zapis treba brisati sa servera šalje se na Odsjek normativnog nadzora gdje se zapis provjerava i šalje redaktoru baze na brisanje.

Kada postoji dupli zapis, briše se noviji, a prvi izrađeni se nadopunjuje.

**c) Brisanje COR polja**

COR polje ima funkciju globalnoga ažuriranja bibliografskih baza (NSK01 i ZAG01) i ne smije ga se brisati, osim u slučajevima kada podatak naveden u tom polju ometa izradu nekog novog zapisa.

Postupak brisanja

Zapis koji sadrži COR polje, a oblik odrednice naveden u njemu onemogućuje izradu nekog novog zapisa, šalje se na Odsjek normativnog nadzora gdje se zapis provjerava a brišu ga katalogizatori Odsjeka normativne kontrole.

**d) Prava brisanja zapisa**

Brisanje zapisa sa servera ograničava se samo na redaktora baze, ključne i sistemske knjižničare.

**2. ZAG01 baza**

1. Svim katalogizatorima Odsjeka normativnog nadzora dodijeljen je profil za rad u ZAG01 bazi kako bi, prema potrebi, validirali normativne zapise iz NSK10 u ZAG01 bazi.